**ΔΗΜΟΣ ΖΑΓΟΡΑΣ ΜΟΥΡΕΣΙΟΥ**

**ΔΕΛΤΙΟ ΤΥΠΟΥ**

**Ανησυχία για ενδεχόμενη κατάργηση του "Φιλόδημου"**

**εκφράζει ο Δήμαρχος Ζαγοράς - Μουρεσίου Παν. Κουτσάφτης**

Την έντονη ανησυχία του για τις αναταράξεις και τον κίνδυνο ανατροπής μέρους του αναπτυξιακού σχεδιασμού του Δήμου Ζαγοράς - Μουρεσίου με ενδεχόμενη κατάργηση του προγράμματος "Φιλόδημος", εξέφρασε ο Δήμαρχος κ. Παν. Κουτσάφτης.

"'Εχοντας κερδίσει, μέσα σε δύσκολους καιρούς, την ευρεία αποδοχή της Τοπικής Αυτοδιοίκησης, το πρόγραμμα Φιλόδημος έδωσε λύσεις χρηματοδοτώντας έργα υποδομών χωρίς να επιβαρύνονται οι προϋπολογισμοί των Δήμων.

Στην περίπτωση του Δήμου Ζαγοράς - Μουρεσίου, παρά την ανυπαρξία Τεχνικής Υπηρεσίας, αξιοποιήσαμε το χρηματοδοτικό πρόγραμμα με τη συνδρομή της Περιφέρειας Θεσσαλίας μέσω προγραμματικών συμβάσεων για την κάλυψη ζωτικών αναγκών των ανθρώπων της περιοχής.

Οι δρομολογημένες διαδικασίες, πρέπει να ολοκληρωθούν, τόνισε ο Δήμαρχος και ανέφερε πως το θέμα θα πρέπει να απασχολήσει άμεσα και την ΠΕΔ Θεσσαλίας ώστε να εκλείψει κάθε κίνδυνος για την εξέλιξη των προγραμματισμένων έργων και μελετών.

Ειδικότερα, μέσω του Προγράμματος Φιλόδημος, έχουν ήδη εγκριθεί:

- "Προμήθεια και τοποθέτηση εξοπλισμού για την αναβάθμιση παιδικών χαρών του Δήμου Ζαγοράς - Μουρεσίου", προϋπολογισμού 206.000€

- "Προμήθεια μηχανημάτων έργου του Δήμου Ζαγοράς - Μουρεσίου", Π.Δ. 125.000,00€

- Επιχορήγηση του Δήμου Ζαγοράς - Μουρεσίου με 181.300,00€ στα πλαίσια της επιχορήγησης των Δήμων της χώρας από το Πρόγραμμα ΦΙΛΟΔΗΜΟΣ ΙΙ του ΥΠΕΣ.

Επίσης, δύο κομβικά έργα, έχουν αξιολογηθεί θετικά και αναμένεται η οριστική ένταξη:

- "Έργα ύδρευσης στο Δήμο Ζαγοράς - Μουρεσίου", Π.Δ. 2.482.000,45€

-"Δίκτυο ακαθάρτων υδάτων κι εγκαταστάσεις επεξεργασίας και διάθεσης λυμάτων Τσαγκαράδας, Κισσού και οικισμών παραλιακού μετώπου του Δήμου Ζαγοράς - Μουρεσίου", Π.Δ. 4.715.000,00€

**Υποβληθέντα έργα**

Με αποφάσεις του Δημοτικού Συμβουλίου, εγκρίθηκε η υποβολή των ακόλουθων προτάσεων:

- "Βελτίωση της πρόσβασης σε γεωργική γη και κτηνοτροφικές εκμεταλλεύσεις Δήμου Ζαγοράς - Μουρεσίου"

- "Εκπόνηση μελετών και υλοποίηση μέτρων και μέσων πυροπροστασίας στις σχολικές μονάδες του Δήμου Ζαγοράς - Μουρεσίου", Π.Δ. 52.500,00€

- "Κατασκευή ραμπών και χώρων υγιεινής για την πρόσβαση και την εξυπηρέτηση ΑΜΕΑ σε σχολικές μονάδες του Δήμου Ζαγοράς - Μουρεσίου", Π.Δ. 31.000,00€

- "Κατασκευή κι εξοπλισμός καταφυγίου αδέσποτων ζώων συντροφιάς Δήμου Ζαγοράς - Μουρεσίου", Π.Δ. 20.000,00

- "Προμήθεια και τοποθέτηση στεγάστρων για την αναβάθμιση των στάσεων, με στόχο την εξυπηρέτηση του επιβατικού κοινού του Δήμου Ζαγοράς - Μουρεσίου", Π.Δ. 300.000,00€